Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Ribaforadako kontsultategi mediko berriaren eraikuntza geldiarazteari buruzkoa. Galdera argitaratu zen 2016ko ekainaren 17ko 88. Nafarroako Parlamentuko Aldizkari Ofizialean.

ERANTZUNA

Unión del Pueblo Navarro parlamentu-taldeari atxikitako foru parlamentari Alberto Catalán Higueras jaunak idatziz erantzuteko galdera egin du (9-16/PES-00265), non informazioa eskatzen baitu jakin nahi baitu “Ribaforadako kontsultategi mediko berriaren eraikuntza geldiarazi izanari buruz, 2016ko zenbait kontusailetan 23 milioi blokeatuko direla iragarri ondoren”. Hauxe da Nafarroako Gobernuko Osasuneko kontseilariak horren gainean informatu beharrekoa:

– Zergatik geldiarazi da Ribaforadako kontsultategi mediko berriaren eraikuntza, eta ez beste jarduketa batzuk?

Ribaforadako kontsultategi mediko berriaren eraikuntza ez da geldiarazi; atzerapen bat gertatu da espedientearen izapidetzean, hasiera batean aurreikusitako plan funtzionala birplanteatzearen ondorioz. Horrenbestez, proiektuaren idazketa eta obraren hasiera atzeratu egin dira; beraz, ezin ziren erabili aurtengo kontusaileko 300.000 euroak.

– Nafarroako Gobernuak zer aurreikusten du kontsultategi publiko horretan jarduteari begira?

Kontsultategi honi buruzko aurreko aurreikuspenei eusten diegu; hau da, kontsultategi berria erakiko da. 200.000 euroren blokeoak daukan eragin bakarra da hasieran baino aurrekontu gehiago konprometitzen duela 2017rako. Behin kontsultategiaren plan funtzionala definituta, obraren gutxi gorabeherako aurrekontua 800.000 eurokoa dela jo da. 2016ko aurrekontuan 300.000 euro jaso ziren; hori dela eta, bai Udalak obra egitea, Osasunbidea-Nafarroako Osasun Zerbitzuaren diru-laguntza bezala, bi urtetarako planifikatu behar da.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

